पाएं अपने शहर की ताज़ा ख़बरें और फ्री ई-पेपरडाउनलोड करें
सुकमा जिला मुख्यालय से करीब 18 किमी दूर गादीरास में काेराना का इलाल करने वाले झोलाछाप डाॅक्टर के खिलाफ प्रशासन ने गुरुवार को कार्रवाई की। तहसीलदार महेेंद्र लहरे ने डाॅक्टर तारक विश्वास को इलाज करने के लिए फटकार लगाई और कर्मचारियों को उसका क्लीनिक सील करने का निर्देश दिया।
तहसीलदार ने बताया कि पिछले कुछ दिनों से गादीरास में कोरोना के पॉजिटिव केस ज्यादा आने से लोगों मे दहशत का माहौल है। 27 अप्रैल को गादीरास ग्राम पंचायत के एक मोहल्ले को भी कन्टेमनेट ज़ोन घोषित कर दिया गया है। हर दिन कोरोना के मरीजों की बढ़ती संख्या के बाद डाॅक्टर कोरोना को लेकर लक्षण वाले मरीजों का उपचार कर रहा था। इसकी जानकारी गांव वालों ने उन्हें दी। जिसके बाद वे मौके पर पहुंचे और कार्रवाई की।
थाना प्रभारी ने दी थी कार्रवाई की चेतावनी
गादीरास थाना प्रभारी रितेश यादव ने कहा कि जिस दिन गादीरास के राऊतपारा को कन्टेकमेंट जोन घोषित किया गया था। इससे पहले भी मैंने कई बार झोलाछाप डॉक्टर को लोगों को इलाज करने पर कार्रवाई की चेतावनी दी थी। लेकिन इसका कोई असर डाक्टर पर नहीं पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn